ما فماش فينا شكون ماستعملش القطار في احدى تنقلاته داخل الجمهورية و ما شتكاش من الفقر الجمالي و الفقر الرفاهي لهالوسيلة و ما اشتكاش زادا من الارتفاع السريع لمعاليم التنقل... تضارب كبير.........لواه تزيدنا في التدكرة مادامك ماكش باش تحسن من الخدمة.. و اكثر عباد مضلومة في الحكاية الكل اخوانا الطلبة و المتنقلين من الشمال للجنوب او العكس... في فترات العودة الجامعية او الخروج في عطلة ادا قررت باش تسافر في القطار انسى كان باش تلقى فين تقعد حتى بين القاطرات.. علاش ماتسخروش رحلات استثنائية في هالمناسبات احنى و الحمد لله عنا اسطول لاباس بيه.. جماليا تطلع في القطار يقابلك باب بيوت الراحة مكسر....و الله مرة طلعت ماشي من تونس لصفاقس رحلة كاملة و الماء يقطر متاع المكيف...ممكن ما عندهمش تقنيين يصلحو...معدورين..و خلي عاد ساعة على ساعة تلقاه المكيف يخدم لاقصى درجاتو تولي تخمم كيفاه غدوة باش تصبح مريض.. ختاما لا ننسى ان القطارات ملك لينا احنا التوانسى الكل فمن غير المعقول اننا نكسروها و فما حتى شكون كيف يتعدى القطار من حومتهم تلقهم يرميو فيه بالحجر...مظهر منافي لاخلاق التونسي انشاء الله اللي شاف في موضوعي هدا فائدة في الايضاح و ايصال المعلومة يشارك فيه